A BIZOTTSÁG 848/2008/EK RENDELETE
(2008. augusztus 28.)
a 2076/2002/EK rendeletnek és a 2003/565/EK határozatnak a 91/414/EGK tanácsi irányelv 8. cikke (2) bekezdésében előírt időszak tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdésének harmadik albekezdésére,
mivel:
(1)
A 91/414/EGK irányelv 8. cikke (2) bekezdésének első albekezdése előírja, hogy a tagállamok az irányelvről szóló értesítést követő 12 éves időszakon belül engedélyezhetik olyan növényvédő szerek forgalomba hozatalát, amelyek az irányelv I. mellékletében nem szereplő hatóanyagokat tartalmaznak, és amelyek az irányelvről szóló értesítés után két évvel már forgalomban voltak, miközben e hatóanyagokat munkaprogram keretében fokozatosan vizsgálják.
(2)
A munkaprogram harmadik, illetve negyedik szakaszában vizsgálatra kerülő anyagokra az első preambulumbekezdésben meghatározott 12 éves időszakot a 91/414/EGK tanácsi irányelv 8. cikkének (2) bekezdésében említett időszak meghosszabbításáról, egyes hatóanyagoknak az említett irányelv I. mellékletébe történő felvétele megtagadásáról, valamint az ezeket a hatóanyagokat tartalmazó növényvédő szerek engedélyének visszavonásáról szóló, 2002. november 20-i 2076/2002/EK bizottsági rendelet (2), illetve a 91/414/EGK tanácsi határozat 8. cikke (2) bekezdésében említett időtartam meghosszabbításáról szóló, 2003. július 25-i 2003/565/EK bizottsági határozat (3) meghosszabbította.
(3)
Ezen anyagokra már majdnem befejeződött a vizsgálati jelentések tervezetének kiértékelése, és legtöbbjük esetében 2008. december 31-ig döntés fog születni arról, hogy felveszik-e azokat a 91/414/EGK irányelv I. mellékletébe. Néhány anyag esetében ugyanakkor nem lehet lezárni a döntéshozatalt 2008. december 31-ig. Ezért a munkaprogram lezárása érdekében meg kell hosszabbítani a 2076/2002/EK rendeletben és a 2003/565/EK határozatban a munkaprogram harmadik és negyedik szakaszára vonatkozóan megállapított határidőket. Tekintettel arra, hogy új anyagok kerülnek felvételre, ezenfelül megfelelő időt kell biztosítani a tagállamoknak és az érdekelt feleknek arra, hogy felkészüljenek az új követelmények teljesítésére.
(4)
Az időtartam meghosszabbítása nem érinti az egyes hatóanyagoknak a 91/414/EGK irányelv I. mellékletébe való felvételének az említett irányelv 8. cikke (2) bekezdésének negyedik albekezdésében meghatározott lehetőségét.
(5)
Következésképpen a 2076/2002/EK rendeletet és a 2003/565/EK határozatot ennek megfelelően módosítani kell.
(6)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 2076/2002/EK rendelet a következőképpen módosul: Az 1. cikkben a „2008. december 31.” szöveg helyébe a „2009. december 31.” szöveg lép.
2. cikk
A 2003/565/EK határozat az alábbiak szerint módosul: Az 1. cikkben a „2008. december 31.” szöveg helyébe a „2009. december 31.” szöveg lép.
3. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. augusztus 28-án.